Ivan Demkin

Ivan Demkin, ka Ivan Djomkin (vene keeles Иван Иванович Демкин, ka Дёмкин; 7. juuni 1869 Peterburi – 28. juuni 1943 Tallinn) oli Venemaa ja Eesti õigusteadlane, kohtunik ja advokaat. Ivan Demkin sündis Venemaal Peterburis preester Ioann (Ivan) Demkini ja tema naise Jekaterina neljanda lapsena. Ivani mõlemad vanaisad olid samuti õigeusu kiriku preestrid. Peterburi Ülikoolis õppis Ivan õigusteadust, nagu ka tema vanem vend Dmitri. Pärast ülikooli lõpetamist abiellus Ivan kaupmehe tütre Jelizaveta Aleksandrovaga. Nende esimesed kolm last Andrei, Jekaterina ja Lidia sündisid Peterburis. 1901. aastal määrati Ivan kohtunikuks Liivimaale Limbažisse, kus sündisid kaksikud Ivan ja Mihhail. Aasta pärast viidi ta üle Valmierasse, kus sündis tütar Susanna. Veel aasta hiljem asus Ivan kohtunikuna tööle Tallinna, kus töötas kuni 1913. aastani. Tallinnas sündisid veel lapsed Antonina, Leonid (suri 9-kuuselt) ja Veera. Lisaks kohtunikutööle õpetas Ivan Demkin õigusteaduse aluseid Nikolai gümnaasiumis (praegu Gustav Adolfi Gümnaasium), kus õppisid tema pojad. Tema õigusteaduse aluste õpik gümnaasiumile oli tuntud üle Venemaa. 1914. aastal, pärast vanima poja Andrei ootamatut surma kolis perekond Peterburi, kus Ivan jätkas tööd kohtunikuna. Pärast riigipööret 1917. aasta oktoobris ja sellele järgnenud segadust kolis perekond Uržumi. 1922. aastal naasis Ivan koos naise ja nooremate laste Ivani, Mihhaili, Antonina ja Veeraga Eestisse ja asus uuesti elama Piritale, oma enne sõda ehitatud majja. Lidia ja Susanna jäid Venemaale, hiljem pöördus Venemaale tagasi ka Veera. Ivan õppis ära eesti keele ja hakkas tööle advokaadina. Ivan Demkin suri 1943. aastal ja on maetud Tallinna Metsakalmistule. Краткий курс гражданского права : части общая и особенная / cоставлен по курсам Мейера, Дювернуа, Пахмана и др. С.-Петербург 1904. О производстве выборов в Государственную думу по губернии : Общий порядок : С прил.: образца избирательной записки и форм делопроизводства избирательных комиссий и подкомиссий : К избранию выборщиков по Эстляндской губернии и в частности на Ревельском съезде гор. избирателей. Ревель 1906. Элементарные понятия о праве и государстве : Введение и изучение отечественных законов в объеме 7 кл. гимназии. С.-Петербург 1908. Условное осуждение и позиция карательного закона : Мысли практика-судьи о желательной для России постановке условного осуждения. Ревель 1909. Составы преступлений в основных выводах науки и практики Вып. 1. Преступления против личности : Краткое справочное руководство для общего ознакомления, штудирования и практических надобностей. Ревель 1924. Единый суд : к вопросу об основах нового судоустройства : По поводу "Uue Kohtukorralduse alused" особой комиссии при кодификац. отделе Мин-ва юстиции. Ревель 1925. 1929. aasta Eesti kriminaalseadustik I, Üldosa, Käsiraamat : seadustiku algupärase tekstiga, selle wenekeelse tõlkega wõi wene U.N.S. tekstiga wastawate paragrahvide juures ja seadusandluse materjalidega, mis süstematiseeritud kriminaal-süü, wastutuse, nende aluste ja liikide tutwunemise kergendamiseks seadustiku süsteemi järgi. Tallinn 1931. Füüsilistelt isikutelt wõetaw erimaks : Wabariigi Walitsuse erimaksu määrus 30. detsembrist 1932. a. : ühes sisuseletawa üldkirjeldusega, wenekeelse tõlkega ja majanduseministri juhatuskirjaga = Особый налог с физических лиц : постановление об особом налоге Правительства Республики от 30-го декабря 1932 г. : с общим пояснительным описанием содержания, русским переводом и инструкцией Министра Промышленности. Tallinn 1933. Tatyana Rautiani koduleht Ivan Demkini Geni profiil